Леонид Трауберг
Леонид Трауберг е руски сценарист, режисьор, изследовател.

Биография 
Учи в студия към Комичната опера в Петроград, дн. Санкт Петербург.

През 1919 г. организира театрална студия в Одеса, а през 1921 г. заедно с Григорий Козинцев създава Фабрика на ексцентричния актьор (ФЕКС).

Преподавател е в Ленинградския институт за сценично изкуство (1926 – 1934 г.), а през 1962 – 1968 г. ръководи Висшите режисьорски курсове в Москва.

Творчество 
От 1924 – 1925 г. до 1945 г. работи в киното заедно с Козинцев. Първите им съвместни филми са:
 „Похожденията на Октябрина“ (1924 г.),
 „Дяволското колело“ (1926 г.),
 „Шинел“ (1926 г.),
 „С.В.Д.“ (1927 г.),
 „Новият Вавилон“ (1929 г.),
 „Сама“ (1931 г.).

Митологизация на Октомврийската революция Трауберг и Козинцев осъществяват в своята трилогия за Максим – „Младостта на Максим“ (1935 г.), „Завръщането на Максим“ (1937 г.) и „Виборгска страна“ (1939 г.).

Режисьор е и на филмите:
 „Актрисата“ (1943 г.),
 „Обикновени хора“ (1945 г., премиера 1956 г.),
 „Вървяха войниците“ (1959 г.),
 „Мъртви души“ (1960 г.),
 „Волният вятър“ (1961 г.).

Сценарист е на редица филми, по-известни от които са:
 „Болница“ (1956 г.),
 „Две години над пропастта“ (1967 г.).

Автор е на книгите:
 „Как станах режисьор“ (1946 г., съвместно с Григорий Козинцев)
 „Когато звездите бяха млади“ (1976 г.)
 „Филмът започва…“ (1977 г.)
 „Дейвид Уорк Грифит“ (1981 г.)
 „Светът наопаки“ (1984 г.)

Източници 

 Агенция Фокус от 17 януари 2006 г.
 Източник на фотографията

Руски режисьори
Съветски режисьори
Руски сценаристи
Съветски сценаристи
Руски учени
Народни артисти
Родени в Одеса
Починали в Москва